Source: http://www.europarl.europa.eu/sides/getDoc.do?type=REPORT&reference=A7-2012-0075&language=MT
Timestamp: 2013-05-21 22:24:27+00:00
Document Index: 714649

Matched Legal Cases: ['Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar it-talba għall-ħarsien tal-immunità u l-privileġġi ta' Luigi de Magistris - A7-0075/2012
Proċedura : 2011/2189(IMM)Ċiklu ta' ħajja waqt sessjoniĊiklu relatat mad-dokument :
A7-0075/2012Testi mressqa :
RAPPORT 177k 101k
28 ta' Marzu 2012PE 474.021v03-00 A7-0075/2012
– wara li kkunsidra t-talba ta' Luigi de Magistris tal-20 ta' Lulju 2011, imressqa fil-plenarja tat-12 ta' Settembru 2011, għall-ħarsien tal-immunità tiegħu bi rbit ma' proċedimenti legali pendenti quddiem il-Qorti ta' Lamezia, l-Italja,
– wara li sema' lil Luigi de Magistris bi qbil mal-Artikolu 7(3) tar-Regoli ta' Proċedura tiegħu,
– wara li kkunsidra l-Artikoli 8 u 9 tal-Protokoll (Nru 7) dwar il-Privileġġi u l-Immunitajiet tal-Unjoni Ewropea, anness mat-Trattat dwar il-Funzjonament tal-Unjoni Ewropea, u l-Artikolu 6(2) tal-Att tal-20 ta' Settembru 1976 dwar l-elezzjoni tal-Membri tal-Parlament Ewropew b'suffraġju universali dirett, – wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta’ Mejju 1964, tal-10 ta’ Lulju 1986, tal-15 u l-21 ta’ Ottubru 2008, tad-19 ta’ Marzu 2010 u tas-6 ta' Settembru 2011(1),
– wara li kkunsidra l-Artikolu 68 tal-Kostituzzjoni Taljana,
– wara li kkunsidra r-rapport tal-Kumitat għall-Affarijiet Legali (A7-0075/2012),
A. billi Membru tal-Parlament Ewropew, Luigi de Magistris, kien talab il-ħarsien tal-immunità parlamentari tiegħu fir-rigward tal-proċedimenti quddiem qorti Taljana;
B. billi t-talba minn Luigi de Magistris tirrigwarda taħrika ppreżentata kontrih quddiem il-Qorti ta’ Lamezia f’isem is-Sur Antonio Saladino b’rabta ma’ dikjarazzjonijiet magħmula minn Luigi de Magistris f’intervista ppubblikata fil-gazzetta Taljana Il Fatto Quotidiano tad-9 ta’ Marzu 2011;
C. billi skont it-taħrika, id-dikjarazzjonijiet li saru f'dan il-ktieb jikkostitwixxu libell, li jirriżulta f'rikors għal danni;
D. billi d-dikjarazzjonijiet saru u l-intervista ġiet ippubblikata fi żmien meta Luigi de Magistris kien Membru tal-Parlament Ewropew, wara li tela’ fl-elezzjonijiet tal-Parlament Ewropew tal-2009;
E. billi, skont l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew m’għandhom ikunu suġġetti għal ebda forma ta’ investigazzjoni, detenzjoni jew proċedimenti legali, fir-rigward ta’ opinjonijiet espressi jew voti mitfugħa minnhom fil-qadi ta’ dmirijiethom, u billi, skont l-Artikolu 9 ta' dak il-Protokoll, il-Membri għandhom igawdu, fit-territorju tal-Istat tagħhom stess, l-immunitajiet mogħtija lill-Membri ta' dak il-Parlament;
F. billi Luigi de Magistris għamel referenza għaż-żewġ Artikoli 8 u 9 tal-Protokoll, imma billi l-Artikolu 9 mhuwiex relevanti fir-rigward tal-Artikolu 68 tal-Kostituzzjoni Taljana u allura qiegħed ovvjament jiddependi biss fuq l-Artikolu 8;
G. billi, skont il-prattika stabbilita tal-Parlament, il-fatt li l-proċedimenti legali huma ta’ natura ta’ dritt ċivili jew amministrattiv, jew fihom ċerti aspetti li huma koperti mid-dritt ċivili jew amministrattiv, ma jeskludix per se li tapplika l-immunità mogħtija minn dan l-artikolu;
H. billi l-fatti tal-każ, kif jidhru mit-taħrika u mis-sottomissjonijiet bil-miktub ta’ Luigi de Magistris lill-Kumitat għall-Affarijiet Legali, jindikaw li d-dikjarazzjonijiet li saru ma għandhomx konnessjoni diretta u ovvja mat-twettiq tad-dmirijiet ta’ Luigi de Magistris bħala Membru tal-Parlament Ewropew;
I. billi Luigi de Magistris, meta ppubblika d-dikjarazzjonijiet inkwistjoni, ma kienx għalhekk qiegħed jaġixxi fit-twettiq ta’ dmirijietu bħala Membru tal-Parlament Ewropew;
1. Jiddeċiedi li ma jiddefendix l-immunità u l-privileġġi ta’ Luigi de Magistris;
Kawża 101/63 Wagner vs Fohrmann u Krier [1964] Ġabra 195, Kawża 149/85 Wybot vs Faure u Oħrajn [1986] Ġabra 2391, Kawża T-345/05 Mote vs il-Parlament [2008] Ġabra II-2849, Kawżi Magħquda C-200/07 u C-201/07 Marra vs De Gregorio u Clemente [2008] Ġabra I-7929, u Kawża T-42/06 Gollnisch vs il-Parlament (għadha mhux ippubblikata fil-Ġabra) u Kawża C-163/10 Patriciello (għadha mhux ippubblikata fil-Ġabra).
Waqt is-seduta tat-12 ta' Settembru 2011, il-President ħabbar, skont l-Artikolu 6(3) tar-Regoli ta' Proċedura, li fl-20 ta' Lulju 2011 huwa rċieva talba mis-Sur Luigi de Magistris dwar il-ħarsien tal-immunità parlamentari tiegħu b'referenza għall-Artikoli 8 u 9 tal-Protokoll dwar il-Privileġġi u l-Immunitajiet tal-Unjoni Ewropea u għall-Artikolu 68 tal-Kostituzzjoni tar-Repubblika Taljana kif emendat mil-Liġi Kostituzzjonali Nru 3 tad-29 ta' Ottubru 1993. Il-President irrefera t-talba lill-Kumitat għall-Affarijiet Legali skont l-Artikolu 6(3). Is-Sur de Magistris instema' mill-Kumitat fis-26 ta 'Jannar 2012 bi qbil mal-Artikolu 7(3).
L-isfond għat-talba għal difiża huwa kif ġej: Is-Sur de Magistris ġie mħarrek quddiem il-Qorti ta’ Lamezia mis-Sur Antonio Saladino b’rabta ma’ dikjarazzjonijiet magħmula minnu f’intervista pubblikata fil-gazzetta Il Fatto Quotiodiano fid-9 ta’ Marzu 2011.
Is-Sur Saladino qed jallega li Luigi de Magistris għamel dikjarazzjonijiet f’intervista fis-sens li huwa indaħal illegalment fil-kawża kriminali “Why not?” permezz ta’ sħubija f’netwerk sigriet li ġie stabbilit għal dan il-għan. Meta Luigi de Magistris kien jaħdem bħala prosekutur pubbliku fl-Italja, huwa mexxa investigazzjoni f’dan il-każ, li fih is-Sur Saladino kien il-persuna ewlenija suspettata. Ir-rikorrent qed isostni li l-akkużi ta’ Luigi de Magistris ħolqu dannu serju għalih.
Min-naħa tiegħu, Luigi de Magistris qed jissottometti li d-dikjarazzjonijiet fl-intervista saru bħala parti mill-attività politika tiegħu bħala Membru tal-Parlament Ewropew u f’konformità mad-dritt tiegħu li jesprimi opinjonijiet personali dwar kwistjonijiet ta’ interess pubbliku leġittimu. 2. Il-liġi u l-proċedura tal-immunità tal-Membri tal-Parlament Ewropew
L-Artikoli 8 u 9 tal-Protokoll (Nru 7) għat-TFUE dwar il-Privileġġi u l-Immunitajiet tal-Unjoni Ewropea jgħidu dan li ġej (enfasi miżjuda):
L-Artikolu 68 tal-Kostituzzjoni Taljana jgħid hekk:
Artikolu 68 [Indennizz, Immunità]
(1) Il-Membri tal-Parlament m’għandhomx ikunu soġġetti biex iwieġbu għal opinjonijiet espressi jew votazzjonijiet mitfugħa waqt il-qadi tal-funzjonijiet tagħhom.
(2) Mingħajr l-awtorizzazzjoni tal-Kamra li tagħha jkun membru, l-ebda Membru tal-Parlament ma jista' jiġi sottopost għal tfittxija personali jew f'daru, u lanqas ma jista' jiġi arrestat jew, b'xi mod ieħor, ma jista' jiġi mċaħħad mil-libertà personali, jew jinżamm f'detenzjoni, jekk mhux bl-eżekuzzjoni ta' sentenza irrevokabbli ta' kundanna, jiġifieri jekk ikun inqabad fl-att li jikkommetti reat li għalih ikun previst l-arrest obbligatorju in flagrante delicto.
(3) Awtorizzazzjoni simili hija meħtieġa biex il-Membri tal-Parlament jiġu sottoposti għal xi interċettazzjoni, ta' kwalunkwe forma, ta' konversazzjonijiet jew komunikazzjonijiet u ta' sekwestru ta' korrispondenza.
Il-proċedura fi ħdan il-Parlament Ewropew hija regolata mill-Artikoli 6 u 7 tar-Regoli ta' Proċedura. Id-dispożizzjonijiet rilevanti huma dawn:
3. Kull talba indirizzata lill-President minn Membru jew ex Membru biex jiddefendi privileġġi u immunitajiet għandha tiġi mħabbra fil-Parlament u rriferuta lill-kumitat responsabbli. 4. F'każ ta' urġenza, f'ċirkustanzi fejn Membru jiġi arrestat jew fejn tinżamm il-libertà ta' moviment tiegħu bi ksur apparenti tal-privileġġi u l-immunitajiet tiegħu, il-President, wara li jkun ħa l-parir tal-president u tar-rapporteur tal-kumitat responsabbli, jista' jieħu inizjattiva biex jikkonferma l-privileġġi u l-immunitajiet tal-Membru kkonċernat. Il-President għandu jinnotifika lill-kumitat b'dik l-inizjattiva u jgħarraf lill-Parlament.
Artikolu 7 - Proċeduri dwar l-immunità
3. Il-kumitat jista' jitlob lill-awtorità kkonċernata għal informazzjoni jew spjegazzjoni li l-kumitat iqis li hija meħtieġa sabiex ikun jista' jifforma opinjoni dwar għandhiex l-immunità tiġi mneħħija jew imħarsa. Il-Membru kkonċernat għandu jingħata l-opportunità li jinstema'; jista' jippreżenta dokumenti jew evidenza bil-miktub li dak il-Membru jħoss li huma meħtieġa u jista' jkun rappreżentat minn Membru ieħor. (...)
6. F'każi li għandhom x'jaqsmu mal-ħarsien ta' l-immunità jew tal-privileġġi, il-kumitat għandu jiddikjara jekk iċ-ċirkustanzi jkunux jikkostitwixxu xkiel amministrattiv jew xkiel ieħor mqiegħed għall-moviment ħieles tal-Membri li jivvjaġġaw lejn jew mill-postijiet fejn jiltaqa' l-Parlament jew opinjoni espressa jew vot mitfugħ fit-twettiq tal-mandat jew li jaqgħu fi ħdan l-Artikolu 9 tal-Protokoll dwar Privileġġi u Immunitajiet li ma jidħlux fl-ambitu tal-liġi nazzjonali, u għandu jagħmel proposta sabiex l-awtorità konċernata tiġi mistiedna tasal għall-konklużjonijiet meħtieġa.
L-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea ġie invokat espliċitament minn Luigi de Magistris fit-talba tiegħu. B'referenza għall-Artikolu 8 tal-Kostituzzjoni Taljana, ikkwotat hawn fuq, l-Artikolu 9 mhuwiex relevanti f'dan il-każ. Luigi de Magistris allura qiegħed ovvjament jiddependi biss fuq l-Artikolu 8.
Id-dikjarazzjonijiet saru u l-intervista ġiet ppubblikata fi żmien meta Luigi de Magistris kien Membru tal-Parlament Ewropew, wara li tela’ fl-elezzjonijiet tal-Parlament Ewropew tal-2009.
Skont il-prattika stabbilita tal-Parlament, il-fatt li l-proċedimenti legali huma ta’ natura ta’ dritt ċivili jew amministrattiv, jew fihom ċerti aspetti li huma koperti mid-dritt ċivili jew amministrattiv, ma jeskludix per se li tapplika l-immunità mogħtija minn dan l-artikolu,
Kif sostniet il-Qorti tal-Ġustizzja, il-portata tal-immunità assoluta li jipprovdi l-Artikolu 8 “għandha tiġi stabbilita sempliċement fuq il-bażi tad-dritt Komunitarju”(1). Madankollu, il-Qorti reċentement sostniet ukoll li “dikjarazzjoni magħmula minn Membru Parlamentari Ewropew barra mill-Parlament Ewropew li tat lok għal proċeduri kriminali fl-Istat Membru tal-oriġini tiegħu minħabba r-reat ta’ kalunja ma tikkostitwixxix opinjoni espressa fil-qadi tad-dmirijiet parlamentari koperta bl-immunità stipulata f’din id-dispożizzjoni ħlief meta din id-dikjarazzjoni hija evalwazzjoni suġġettiva li għandha rabta diretta u ovvja mal-qadi ta’ tali dmirijiet”(2). Il-Qorti tat gwida ulterjuri dwar x'jikkostitwixxi tali konnessjoni billi ddikjarat li kwalunkwe allegazzjoni magħmula minn Membru trid tkun kapaċi “tippreżenta rabta diretta ma' interess ġenerali ta' tħassib għaċ-ċittadini”, u li tali rabta għandha tkun għalhekk ovvja(3) (enfasi miżjuda).
Id-dikjarazzjonijiet magħmula minn Luigi de Magistris f'dan il-każ jirrelataw għal allegazzjonijiet ta' mġiba ħażina ta' partijiet terzi f'konnessjoni mal-investigazzjonijiet kriminali li kien qed jagħmel qabel ma sar Membru tal-Parlament Ewropew. Għalhekk id-dikjarazzjonijiet jidhru li ma għandhomx x'jaqsmu mad-dmirijiet ta' Membru tal-Parlament Ewropew u għalhekk bilkemm huma kapaċi jippreżentaw rabta diretta ma' interess ġenerali li jkun ta' tħassib għaċ-ċittadini, u anki jekk tali rabta tista' tiġi ppruvata, ma tkunx ovvja.
Quddiem dan kollu, il-Kumitat iqis li l-fatti tal-każ, kif jidhru mit-taħrika u mis-sottomissjonijiet bil-miktub u l-preżentazzjonijiet orali ta’ Luigi de Magistris lill-Kumitat, jindikaw li d-dikjarazzjonijiet li saru ma għandhomx konnessjoni diretta u ovvja mat-twettiq tad-dmirijiet ta’ Luigi de Magistris bħala Membru tal-Parlament Ewropew.
Il-Kumitat, għalhekk, iqis li meta ppubblika d-dikjarazzjonijiet inkwistjoni, Luigi de Magistris ma kienx qiegħed jaġixxi fit-twettiq ta’ dmirijietu bħala Membru tal-Parlament Ewropew. 4. Konklużjoni
Abbażi tal-kunsiderazzjonijiet imsemmija hawn fuq u skont l-Artikolu 6(3) tar-Regoli ta' Proċedura, wara li kkunsidra r-raġunijiet favur u kontra d-difiża tal-immunità tal-Membru, il-Kumitat għall-Affarijiet Legali jirrakkomanda li l-Parlament Ewropew ma għandux jiddefendi l-immunità parlamentari ta' Luigi de Magistris.
Patriciello, ikkwotat hawn fuq, dispożittiv tas-sentenza.
Patriciello, ikkwotat hawn fuq, fil-paragrafu 36.
Aġġornata l-aħħar: 28 ta' Marzu 2012Avviż legali